Rossiyani bug'doy o'g'irlashda ayblayotgan Ukraina, Italiyaning urushni tugatish bo'yicha rejasi va xodimlarini Rossiyadan olib ketayotgan Google

Rossiya qo'shinlarining Ukraina hududlariga bostirib kirishi ortidan boshlangan urush 24 fevraldan buyon davom etmoqda. Quyida 19 may kuni sodir bo'lgan mojaroga aloqador asosiy yangiliklarni taqdim etamiz.
Ukraina Oliy Radasi Rossiyani Ukrainaning bosib olingan viloyatlaridan 400 ming tonnaga yaqin donni o'g'irlashda aybladi. Bu haqda tashkilotning rasmiy saytida xabar berilgan.
Oliy Radaning Iqtisodiy rivojlanish qo'mitasi ma'lumotlariga ko'ra, Rossiya bundan tashqari, don omborlarini bombardimon qilmoqda va Ukraina portlarini to'sib qo'ymoqda. Shu sababdan Ukraina don ekinlarini eksport qila olmayapti.
“Hozirgacha birgina Odessa portida 25 million tonna g'alla bloklab qo'yilgan, umuman olganda, Ukraina Rossiya tomonidan portlarni to'sib qo'ygani sababli har kuni 170 million dollar yo'qotib, 90 million tonna don eksport qila olmayapti”, deyiladi xabarda.
Google o'z xodimlarining aksariyatini Rossiyadan olib chiqib ketdi. Bu haqda “The Wall Street Journal” xabar berdi.
Ta'kidlanishicha, mazkur ishchilar Dubayga ko'chib ketgan. Rossiyada qolishni tanlagan xodimlar tez kunda korporatsiyani tark etishi aytilgan. Shunday qilib, Google yaqinda Rossiyadagi barcha hodimlarini ko'chiradi yoki ular bilan hamkorlikni tugatadi. Shu orqali kompaniya mamlakatdagi tijorat faoliyatini to'xtatadi.
Avvalroq Google o'z xizmatlarini rossiyaliklarga taqdim etishda davom etishini ma'lum qilgandi.
Rossiya Mudofaa vazirligi bir sutka ichida “Azovstal” hududida bo'lgan 771 nafar jangchi taslim bo'lganini ma'lum qildi. Bu haqda “RIA Novosti” xabar berdi.
Rossiya harbiy boshqarmasi ma'lumotlariga ko'ra, jami 1 ming 730 nafar askar taslim bo'lgan va ularning 80 nafari yarador hisoblanadi. Ukraina tomoni bu ma'lumotlarga hozircha izoh bermagan.
Rossiya havo hujumidan mudofaa tizimlari bir kun ichida Ukrainaning 15 ta dronini, shu jumladan, bitta “Bayraktar-Tb2”ni yo'q qildi. Bu haqda Rossiya Mudofaa vazirligining brifingida ma'lumot berildi.
Bundan tashqari, brifingda Rossiya aviatsiyasi Ukraina harbiy texnikasi va jangchilari to'plangan 58 ta hududga zarba bergani, 340 nafardan ortiq odam halok bo'lgani aytilgan.
Italiya Ukrainadagi inqirozni hal qilishning 4 bosqichli rejasini taklif qildi. Bu haqda Italiyaning “La Repubblica” nashriga tayanib, “RIA Novosti” xabar berdi.
Ma'lumotlarga ko'ra, mamlakat Tashqi ishlar vazirligi tomonidan tuzilgan hujjat Birlashgan Millatlar Tashkiloti bosh kotibi Antoniu Guterreshga topshirilgan. Hujjat quyidagilarni o'z ichiga olishi aytilgan: